Wille

Äänekosken metsäperintöverstas
2023-05-15 15:00 - 18:00 (Europe/Helsinki) | Wille – olohuone & keittiö, Äänekoskentie 311, Äänekoski
Äänekosken metsäperintöverstas – Keskustelutilaisuus metsistä, metsäsuhteista ja tulevaisuudesta
Aika: 15.5.2022 klo 15-18
Paikka: Café Wille, Äänekoski
Äänekoski tunnetaan perinteikkäänä metsien ja metsäteollisuuden paikkakuntana. Metsän ja siihen pohjautuvien elinkeinojen rooli ja merkitykset ovat historiassa vaihdelleet ja muuttuneet, mutta pysyneet vahvoina. Tällä hetkellä metsiin ja niiden käyttöön kohdistuu Suomessa monenlaisia toiveita, odotuksia ja tavoitteita, myös Äänekoskella. Mitä sinä odotat Äänekosken metsien käytöltä? Millaiset metsät ja metsäkulttuuriperinnön haluat jättää tuleville sukupolville? Entä miten voimme edistää metsien kestävää käyttöä yhdessä toimien? Tule keskustelemaan Äänekosken metsien käytöstä sekä metsään liittyvästä menneisyydestä, nykyisyydestä ja tulevaisuudesta!
Tilaisuudessa kuullaan Jana Holzin (Friedrich-Schiller-yliopisto, Saksa) tutkimukseen pohjautuva alustus Äänekosken metsä- ja luontosuhteista, tehdään menneisyysloikka paikalliseen metsähistoriaan Äänekosken museon Tapani Pentikäisen johdattelemana sekä Suomen Metsämuseo Luston luotsaamana pohditaan yhdessä Äänekosken metsien ja niiden käytön tulevaisuutta.
Tapahtuma pohjautuu metsäkulttuurin valtakunnallisen vastuumuseon Suomen Metsämuseo Luston luomaan Tulevaisuusperintöverstas-konseptiin https://lusto.fi/wp-content/uploads/2022/03/lusto-dynaaminen-museo.pdf .
Tapahtuman järjestävät yhteistyössä Friedrich-Schiller-yliopisto, Suomen Metsämuseo Lusto ja Äänekosken museo. Tilaisuuden kielenä on suomi, lukuun ottamatta Jana Holzin esitystä.
Äänekosken metsäperintöverstaaseen otetaan 30 henkilöä ilmoittautumisjärjestyksessä. Ilmoittaudu mukaan 8.5.2023 mennessä: https://forms.gle/dBk34frDTYj6fpFp8
Lämpimästi tervetuloa!
Lisätiedot: reetta.karhunkorva@lusto.fi
Tilaisuuden ohjelma
15:00 Tilaisuuden avaus
15:15 Jana Holz: Diverse relationships with forests in Äänekoski – results from a qualitative interview study (Englanti)
15:35 Tapani Pentikäinen: Menneisyyshyppy Äänekosken metsähistoriaan
15:55 Keskustelu
16:15 Kahvitauko
16:45 Lusto: Tulevaisuushyppy ja ryhmätyöskentely
17:30 Yhteinen pohdinta ja keskustelu
18:00 Tilaisuus päättyy
***

Äitienpäivä Willessä
2023-05-14 12:00 - 16:00
Juhlimme Äitejä kahtena päivänä. Lauantaina 13.5. klo 12.00-18.00 ja sunnuntaina 14.5. klo 12-16.00
Tervetuloa maukkaalle aterialle. Olemme valinneet Äitienpäivämenuumme kolme pöytiintarjoiltavaa pääruokaa. Alkuruoka on noutopöydässä, josta löytyy myös lapsille omia pääruokia.
Menu
Alkuruokapöytä
Caesarsalaattia
Katkarapusalaattia L,G
Lohiceviche
Hedelmäistä salaattia
Fetajuustoa L
Leipäjuustoa L
Yrttistä salaatinkastiketta
Pikkelöityjä kasviksia
Marinoituja herkkusieniä
Talon focacciaa, saaristolaisleipää ja levitettä
Lisäksi lapsille lihapullia, kanaa ja pariisinperunoita. Juomaksi mehua ja vettä
Ruokajuomana vesi ja mehu
Pääruuaksi pöytiin tarjoiltuna yksi vaihtoehdoista
Ylikypsää häränrintaa
Lohta ja rapukastiketta
Leivitetty selleri, korvasienimuhennos
Tarjoillaan perunakakun ja keväisten kasvisten kanssa
Jälkiruokana pina colada -kakku, kahvi ja tee
Hinta 45€ / hlö. Lapset 4-12v. 17€
Pöytävarauksen voit tehdä kätevästi
Pöytävarausjärjestelmämme kautta
Tee pöytävaraus

Tai soittamalla numeroon 041-5020806 (päivi)
